10 दिनों की हड़ताल के बाद कार्य पर लौटे जिले के पटवारी
राजस्व मंत्री से मिला आश्वासन, 26 जनवरी तक पूरी करेंगे मांग
भास्कर न्यूज | रायगढ़
10 दिनों की हड़ताल के बाद जिले के पटवारी बुधवार की शाम अपने राज्य संघ के निर्देश पर काम पर लौट आए।
बीते 21 दिसंबर से जारी इस विरोध प्रदर्शन के बाद राजधानी में पटवारी संघ को राजस्व मंत्री से सकारात्मक आश्वासन मिला है और वेतन बढ़ोतरी तथा दूसरी मांगों के लिए सरकार ने 26 जनवरी तक पूरा करने की मौखिक आश्वासन पटवारियों को दिया है। राजस्व मंत्री प्रेमप्रकाश पाण्डेय से बुधवार को रायपुर में छत्तीसगढ़ पटवारी संघ के पदाधिकारियों -शेष|पेज 14
ने मुलाकात की और अपनी मांगों से अवगत कराया। जिसके बाद मंत्री पाण्डेय ने पटवारियों की मांगों और समस्याओं पर सहानुभूतिपूर्वक विचार करने की बात कही तथा हड़ताल समाप्त कर काम पर लौटने के निर्देश दिए । संघ के अनुसार उनकी दो प्रमुख मांगों को 26 जनवरी गणतंत्र दिवस के पहले पूर्ण करने के संकेत सरकार की ओर से मिले हैं और राजस्व सचिव के.आर.पिस्दा को इसके लिए निर्देश भी दिए हैं। उल्लेखनीय है कि वेतनमान में संशोधन एवं समुचित समयमान-वेतनमान उपलब्ध कराने तथा और पटवारियों के कर्तव्यों के निर्वहन में हुई त्रुटियों पर सक्षम अधिकारी के पूर्व अनुमति के बिना एफआईआर दर्ज नहीं कराने की मांगाें को लेकर राज्यव्यापी हड़ताल आयोजित थी और 21 तारीख से तहसीलों में काम प्रभावित हो रहा था।
जिले से 312 पटवारी थे हड़ताल पर
रायगढ़ जिले के 379 पटवारी हल्का में से 312 पटवारी हड़ताल पर थे और अपनी मांगो को लेकर कलेक्टोरेट के सामने विरोध प्रदर्शन कर रहे थे लेकिन बीते 2 दिनों से जिले में नवनियुक्त पटवारी भी परीवीक्षाधीन अवधि में हड़ताल में शामिल हो रहे थे और विभाग भी अब ऐसे कर्मचारियों को नोटिस देने की तैयारी कर रहा है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva